दोस्रो चरणको प्रदेश र प्रतिनिधि सभाको निर्वाचन आउन अब ४ दिन मात्रै बाँकी छ । उमेद्वारहरु आफ्नो पक्षमा माहोल बनाउन अहोरात्र खटिएका छन । बिभिन्न आश्वासन सहित उमेद्वारहरु मतदाता रिझाउनमा व्यस्त छन । कैलाली ५ मा कांग्रेसबाट प्रधानमन्त्री पत्नी डाक्टर आरजु राणाले उमेद्वारी दिएपछि यहाँको निर्वाचनको नतिजा कस्तो आउला भन्नेमा सबैको चासो छ । तर कांग्रेसबाट निवर्तमान सांसद पुष्करनाथ ओझा आरजुको पक्षमा प्रचारमा देखिएका छैनन । जस कारण कांग्रेसीहरुको एक ठुलो तप्का आरजुलाई जिताउन नहुने पक्षमा खटिएको बिश्लेषण हुन थालेको छ ।
